Warne
నిజమైన వార్న్‌ వ్యాఖ్యలు
పుణే: భారత పర్యటన ఆసీస్‌కు కఠిన సవాలేనని ఆ జట్టు సారథి స్టీవ్‌ స్మిత్‌,కోచ్‌ డారెన్‌ లీమన్‌తో పాటు మాజీ క్రికెటర్లు సైతం సిరీస్‌ ఆరంభానికి ముందు తమని తాము తక్కువగా అంచనా వేసుకున్నారు.తాము ఎవ్వరినికవ్వించే ప్రయత్నం చేయమని కూడా వారు పేర్కొన్నారు. కానీ వీరందకికి భిన్నంగా ఆ దేశ దిగ్గజ స్పిన్నర్‌ షేన్‌వార్న్‌ చేసిన వ్యాఖ్యలు మాత్రం నిజ మయ్యాయి. ఆస్ట్రేలియా విషయంలో టీమిం డియా జాగ్రత్తగా ఉండాలని ఆ జట్టును తేలిగ్గా తీసుకోరాదని సిరీస్‌ ఆరంభానికి ముందే హెచ్చరించారు.గత కొంత కాలంగా సొంతగడ్డపై తిరుగు లేని ప్రదర్శన చేస్తూ వరుసగా సిరీస్‌లను కైవసం చేసుకుంటున్న కోహ్లీ సేనకు గట్టిపోటీ ఉంటుందని పేర్కొన్నాడు. ఆస్ట్రేలియా జట్టులో అద్భుతంగా కనిపిస్తుంది.సిరీస్‌ జరుగుతున్న కొద్ది మీకే అర్థమవుతుందని ఒక కార్యక్రమంలో పాల్గొన్న వార్న్‌ తన అభిప్రాయాన్ని వెల్లడించాడు. ఆస్ట్రేలియా బౌలింగ్‌,బ్యాటింగ్‌ను పరిశీలిస్తే సిరీస్‌ ఆరంభం ఎలా ఉందో తెలుస్తుంది.కేవలం 11 పరుగుల వ్యవధిలోనే చివరి 7 వికెట్లను తీసి భారత్‌ను భారీ నష్టాన్ని కలిగించింది.ఆసీస్‌ స్పిన్నర్‌ ఒకీపె ఒక్కడే ఆరు వికెట్లు తీసుకుని ఆస్ట్రేలియాను ఆధిక్యంలో నిలిపాడు.దీంతో తొలి ఇన్నింగ్స్‌లో భారత్‌ 105 పరుగులకే ఆలౌటైంది.మరోవైపు రెండవ ఇన్నింగ్స్‌లోను సత్తా చాటింది.